
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την ανέγερση διδακτη¬ 
ρίων των 118ου και 131ου Νηπιαγωγείων Αθηνών. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Ένταξη σε κατηγορία και καθορισμός ορίων του οικισμού Αγιοχω- 
ρίου Κοινότητας Αγιοχωρίου Νομού Σερρών, καθορισμός όρων 


και περιορισμών δόμησης. . 2 

Τροποποίηση των Τ.Π. 649/16.3.1988 και Τ.Π. 469/1.3.89 
αποφάσεων Νομάρχη «περί καθορισμού ορίων όρων και περιορι¬ 
σμών δόμησης οικισμού Συβότων Ν. Θεσπρωτίας». 3 

Έγκριση τοπικού ρυμοτομικού σχεδίου στο Στόμιο Ν. Λάρισας με 

έγκριση δρόμου. 4 

Προσδιορισμός χρήσης τεμαχίου αγροκτήματος Ορφανίου Παγ- 
γαίου Ν. Καβάλας για ίδρυση Ελαιοτριβείου. 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1068931/4849/0010 (1) 

Αναγκαστική απαλλοτρίωση έκτασης για την ανέγερση διδακτηρίων 
των 118ου και 131ου Νηπιαγωγείων Αθηνών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» σε συνδυασμό με τις διατάξεις του Β. Δ/τος 139/ 


1971 «περί της αρμοδιότητος των νομαρχών προς κήρυξιν αναγκαστι¬ 
κών τινων απαλλοτριώσεων». 

2. Τις διατάξεις του άρθρου 17 του Α.Ν. 627/1968 «περί Οργανι¬ 
σμού Σχολικών Κτιρίων» σε συνδυασμό με τις διατάξεις του Ν. 513/ 
1976. 

3. Το από 7.2.1991 απόσπασμα πρακτικού από τη συνεδρίαση με 
αριθ. 1729 του Διοικητικού Συμβουλίου του Οργανισμού Σχολικών 
Κτιρίων. 

4. Το από 14.4.1987 πρακτικό καταλληλότητας της απαλλοτριού- 
μενης έκτασης, που καταρτίσθηκε από την κατά νόμο Επιτροπή. 

5. Την Τ. 1489/1076692/1224/0006Α'/23.8.91 (ΦΕΚ 692/ 
26.8.91 τ. Β’) κοινή απόφαση του Πρωθυπουργού και του Υπουργού 
Οικονομικών σχετικά με ανάθεση αρμοδιοτήτων στον Υφυπουργό Οικο¬ 
νομικών, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την ανέγερση διδακτηρίων των 118ου και 
131ου Νηπιαγωγείων Αθηνών έκτασης εμβαδού 2214 μ2 που βρί¬ 
σκεται στην περιοχή τριών Γεφυρών του Δήμου Αθηναίων μεταξύ των 
οδών Πύρλα και Κουρτίδου και φαίνεται με στοιχεία Α-Β-Γ-Δ-Α στο με 
κλίμακα 1:500, αριθ. 895/Φεβρουάριος 1991 κτηματολογικό διά¬ 
γραμμα - πίνακα της Μηχανικού Μαμμά Αμέρισσα το οποίο έχει θεω¬ 
ρηθεί για τη Δ/νση Γηπέδων ΟΣΚ, από τον τοπογράφο Μηχανικό Γε¬ 
ώργιο Μορφάπουλο. 

Στην έκταση που απαλλτριώνεται προβάλουν δικαιώματα κυριότη¬ 
τας οι 1) Πειραϊκή Μεταλουργία - Ευστ. Μυτιληναίος Α.Ε. και 2) Ελένη 
Παπαδάκη. 

Η απαλλοτρίωση κηρύσσεται υπέρ και με δαπάνη του Οργανισμού 
Σχολικών Κτιρίων. 

Η απόφαση αυτή να δημοσιευθεί στην Εφημερίδα της Κυβερνήσεως.. 

Αθήνα, 2 Σεπτεμρίου 1991 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Κ. ΓΙΑΤΡΑΚΟΣ Γ. ΣΟΥΦΛΙΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Ε.Π.Α. 10033 (2) 

Ένταξη σε κατηγορία και καθορισμός ορίων του οικισμού Αγιοχωρίου 
Κοινότητας Αγιοχωρίου Νομού Σερρών, καθορισμός όρων και πε¬ 
ριορισμών δόμησης. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181/Δ/3.5.1985) 
«Περί τρόπου καθορισμού ορίων οικισμών της Χώρας, κατηγορίες αυ¬ 
τών και καθορισμός όρων και περιορισμών δόμησης», όπως τροποποιή¬ 
θηκε με το Π.Δ. 14.2.87 και με το Π.Δ. 25.4.89. 

2. Τις διευκρινήσεις για το όριο του συνεκτικού τμήματος οικισμού 
σύμφωνα με το έγγραφο Γ. 29557/2769 οικ./8.4.1986 της Δ/νσης 
Γ1-Γ2 τουΤπ. ΠΕ.ΧΩ.Δ.Ε. 

3. Τις προτάσεις των ιδιωτικών μελετητών Μηχανικών, στους 
οποίους ανατέθηκε η σχετική μελέτη στα πλαίσια του προγράμματος 
των ανοικτών πόλεων, που αφορούν τον προσδιορισμό των ορίων των 
υπ’ όψη οικισμών. 

4. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του Τπ. ΠΕ.ΧΩ.Δ.Ε. 

5. Τα πληθυσμιακά στοιχεία των δύο τελευταίων απογραφών του 
κράτους από την Ε.Σ.ΐ.Ε. 

6. Τις διατάξεις του Α.Ν. 314/68 «Περί παροχής εις τον Υπουργό 
Β. Ελλάδος και τους Νομάρχας, αρμοδιότητος επι θεμάτων εγκρίσεως 
ή τροποποιήσεως σχεδίων πόλεων και κωμών». Όπως αυτός τροποποι¬ 
ήθηκε και συμπληρώθηκε με τους νόμους Α.Ν. 395/68, Ν.Δ. 
1018/71 (Άρθρο 2), Ν. 1337/83 (Άρθρο 33) Ν. 1512/85 (Άρθρο 
8 παραγρ. 15). 

7. Την υπ’ αριθ. 5/1988 απόφαση του Υπουργικού Συμβουλίου. 

8. Την από 15.5.1991 εισήγηση του Τ.Π. & Π.Ε. Ν. Σερρών προς 
το Συμβούλιο Χ.Ο.Π. του Νομού στην οποία αναλυτικά καθορίζονται, 
τα συγκεκριμένα στοιχεία που λήφθηκαν υπόψη από την Υπηρεσία: 

ι. Για την ένταξη του οικισμού στην ανάλογη κατηγορία, σύμφωνα με 
το άρθρο 2 του από 24.4.1985 Π.Δ. (ΦΕΚ 181 Δ'/3.5.1985). 

ιι) Για τον καθορισμό των ορίων του οικισμού σύμφωνα με τις διατά¬ 
ξεις των Άρθρων 3 και 4 του από 24.4.1985 Π.Δ. (ΦΕΚ 181 Δ'/ 
3.5.1985). 

ιιι. Για τον καθορισμό της αρτιότητας στον παραπάνω οικισμό σύμ¬ 
φωνα με το Άρθρο 5 παραγρ. Ι.α. του από 24.4.1985 Π.Δ. (ΦΕΚ 
181 Δ/3.5.1985) και ειδικότερα, την ανάγκη αποφυγής κατάτμησης 
των οικοπέδων πέρα από την οριζόμενη αρτιότητα πριν γίνει η πολεοδο- 
μική μελέτη του οικισμού σύμφωνα με το από 20.8.1985 Π.Δ. (ΦΕΚ 
414 Δ-/30.8.1985). 

ιν. Για την επιβολή των ειδικών όρων δόμησης σύμφωνα με το Άρ¬ 
θρο 8 παραγρ. 3.2 του από 24.4.1985 Π.Δ. (ΦΕΚ 181 Δ'/3.5.1985) 
που έγινε έπειτα από εξέταση των στοιχείων των μελετών. 

9. Την γνωμοδότηση του Συμβουλίου Χ.Ο.Π. του Νομού που λή- 
φθηκε κατά την 11η συνεδρίαση την 20.6.1991, με αριθμό πράξης 
80/1991, αποφασίζουμε: 

I. Για τον οικισμό Αγιοχωρίου της Κοινότητας Αγιοχωρίου: 

I. Την ένταξη του Οικισμού στην κατηγορία: 

α) Ως προς την θέση στον Χώρο: Α 3 ούτε περιαστικός, ούτε παρα¬ 
λιακός, ούτε τουριστικός. 

β) Ως προς το βαθμό προστασίας: Β 3 Αδιάφορος, 
γ) Ως προς τη δυναμικότητα: Γ 2 Στάσιμος, 
δ) Ως προς το βαθμό διασποράς: Δ 1 Συνεκτικός, 
ε) Ως προς το μέγεθος: Ε 2 Μεσαίος. 

II. Τον καθορισμό των ορίων του οικισμού Αγιοχωρίου της Κοινότη- 
τας Αγιοχωρίου του Νομού Σερρών με στοιχεία από 1 έως 20 όπως 
αυτά φαίνονται στο συνοδευτικό της παρούσας σχεδιάγραμμα Π. 1-1 σε 
κλίμακα 1:5000 που αποτελεί αναπόσπαστο μέρος της απόφασης αυ¬ 


τής και συντάχθηκε βάσει στοιχείων του χάρτη και επί τόπου, ελέγχου 
και όπως αυτά περιγράφονται στην περιγραφή που το συνοδεύει. 

III. Την επιβολή των ακολούθων γενικών και ειδικών όρων και πε¬ 
ριορισμών δόμησης. 

Α. Γενικοί όροι δόμησης. 

1. Αρτιότητα οικοπέδων: 

ι. Για οικόπεδα που εμπίπτουν στο προτεινόμενο νέο όριο του οικι¬ 
σμού, ορίζεται εμβαδόν 600 τ.μ. 

Κατά παρέκκλιση άρτια θεωρούνται τα οικόπεδα όποιο εμβαδόν εί¬ 
χαν κατά την ημέρα δημοσίευσης του από 24.4.1985 (ΦΕΚ 181 Δ/ 
3.5.1985). 

2. Συντελεστής δόμησης: 

ι. Για τα οικόπεδα που εμπίπτουν στο νέο όριο του οικισμού, ο συντε¬ 
λεστής δόμησης των οικοπέδων ορίζεται σύμφωνα με το Άρθρο 1 πα¬ 
ραγρ. 2,β του από 14.2.1987 Π.Δ. (Φ.Ε.Κ. 133Δ723.2.1987). 

3. Κάλυψη οικοπέδου: 

- Μέγιστο επιτρεπόμενο ποσοστό κάλυψης των οικοπέδων ορίζεται 
σύμφωνα με το Άρθρο 1 παραγρ. 2,β του από 14.2.1987 Π.Δ. 
(Φ.Ε.Κ. 133Δ-/23.2.1987). 

4. Ύψος κτιρίων: 

- Μέγιστο επιτρεπόμενο ύψος των κτιρίων ορίζεται σύμφωνα, με το 
Άρθρο 1 παραγρ. 2,δ του από 14.2.1987 Π.Δ. (Φ.Ε.Κ. 133 Δ’/ 
23.2.1987). 

- Το μέγιστο ύψος της οικοδομής είναι δυνατό να φθάσει τα 8,50 μ. 
μη συμπεριλαμβανομένης της στέγης μόνο στην περίπτωση που το γή¬ 
πεδο έχει κλίση μεγαλύτερη του 25% και έπειτα από προηγούμενη 
έγκριση της αρμόδιας Επιτροπής Πολεοδομικού και Αρχιτεκτονικού 
Ελέγχου (Ε.Π.Α.Ε.). 

Β. Ειδικοί όροι δόμησης. 

1. Τρόπος κάλυψης: στέγη με κεραμίδι κόκκινου χρώματος, και με 
κλίση 1:3 περίπου. Στις περιπτώσεις που τοποθετείται ηλιακός θερμοσί¬ 
φωνας (ή συλέκτης γενικώς) να επιδιώκεται η ενσωμάτωσή του στην 
στέγη. 

Για τις μονόροφες οικοδομές ισχύει η ΤΠ/ΕΠΑ/10140/88 από¬ 
φαση Νομάρχη Σερρών. 

2. Οι όψεις στο ισόγειο από πέτρα ή επιχριόμενες, ενώ στον όροφο 
επιχρισμένες, σε αρμονία χρωμάτων. 

3. Οι εξώστες να είναι διασπασμένοι με ξύλινο ή μεταλλικό κάγκελο 
βαμμένο σε σκούρο χρώμα ή κτιστό στηθαίο. 

4. Τα ανοίγματα στις όψεις να μην υπερβαίνουν το 50% των όψεων. 

5. Οι περιφράξεις να είναι χαμηλοί μανδρότοιχοι, από πέτρα ή επι¬ 
χριόμενοι και βαμμένοι σε χρώμα άσπρο, ώχρα ή γκρι, κατά ΓΟΚ/85. 

IV. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Πολεοδομικών Εφαρμογών, 
της Νομαρχίας ώστε να εξασφαλίζεται η συνέχεια των κοινοχρήστων 
χώρων και η δημιουργία νέων κοινοχρήστων χώρων σύμφωνα με τα 
οριζόμενα στις διατάξεις της παραγρ. 1 του Άρθρου 6 του από 
24.4.1985 Π. Δ/τος, όπως τροποποιήθηκε με το Π.Δ. 14.2.1987 και 
με το Π.Δ. 25.4.89. 

V. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

VI. Κατα τα λοιπά ισχύει το από 24.4.1985 Π.Δ. όπως τροποποιή¬ 
θηκε με το Π.Δ. της 14.2.1987. 

VII. Κάθε προγενέστερη διάταξη, διαφορετική με τα παραπάνω ορι¬ 
ζόμενα, καταργείται. 

VIII. Η απόφαση αυτή να δημοσιευθεί στην Εφημερίδα της Κυβερνή- 
σεως, έχοντας ισχύ από την δημοσίευσή της. 

' Στην Εφημερίδα της Κυβερνήσεως να δημοσιευθούν το σχεδιά¬ 
γραμμα Π-1.1. και η τεχνική περιγραφή αυτού. 

Σέρρες, 1 Ιουλίου 1991 
Ο Νομάρχης 

ΑΝΑΣΤΑΣΙΟΣ ΛΙΑΣΚΟΣ 

Αριθ. 3330 β) 

Τροποποίηση των Τ.Π. 649/16.3.1988 και Τ.Π. 469/1.3.89 απο¬ 
φάσεων Νομάρχη «περί καθορισμού ορίων όρων και περιορισμών δό- 
μησης οικισμού Συβότων Ν. Θεσπρωτίας». 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1· Την αριθ. πρωτ. ΤΠ 649/16.3.88 Απόφαση Νομάρχη. 

2. Την αριθ. πρωτ. ΤΠ 469/1.3.89 τροποποιητική Απόφαση του 
Νομάρχη Θεσπρωτίας της ΤΠ 649/16.3.88 ομοίας. 

„ 3· Το γεγονός ότι για τον οικισμό Συβότων εκπονείται μελέτη πολεο¬ 
δόμησης η οποία βρίσκεται στο τελικό της στάδιο. 

4. Το γεγονός ότι υπάρχει πίεση για την έκδοση οικοδομικών αδειών 
στον οικισμό Συβότων με αποτέλεσμα να δημιουργούνται προβλήματα 
στην εκπόνηση της πολεοδομικής μελέτης του οικισμού Συβότων. 

5. Τις διατάξεις του Π. Δ/τος 24.4.85 (ΦΕΚ 181 Δ/85) όπως 
τροποποιήθηκε με το Π.Δ. 14.2.87 (ΦΕΚ. 133 Δ/87) και το Π. Δ/ 
γμα 25 -4/16.5.89 (ΦΕΚ 293 Δ/89). 

6. Το αριθμ. 8/5.9.1991 Πρακτικό του Σ.Χ.Ο.Π. του Ν. Θεσπρω¬ 
τίας, αποφασίζουμε: 

Την αντικατάσταση του άρθρου 3Α της αριθμ. ΤΠ. 649/ 
16.3.1988 Απόφασης Νομάρχη που τροποποιήθηκε με την ΤΠ. 469/ 
1.3.1989 απόφαση του Νομάρχη ως εξής: 

Α. Γενικοί όροι δόμησης: 

α. Εντός των ορίων του οικισμού θα ισχύουν οι γενικοί όροι δόμησης 
που προβλέπονται από το Π. Δ/γμα 24.4.85 (ΦΕΚ. 181 Δ/85) όπως 
τροποποιήθηκε με το Π. Δ/γμα 14.2.87 (ΦΕΚ 133 Δ/87) και το 
Π.Δ. 25 -4/16.5.89 (ΦΕΚ. 293 Δ/89). 

β. Αρτιότητα: 1. Τα γήπεδα τα ευρισκόμενα εντός του εγκεκριμένου 
σχεδίου, που χαρακτηρίζονται από τη Δ/νση Γεωργίας αγροί και ελαι¬ 
ώνες είναι άρτια αν έχουν πρόσωπο δέκα πέντε (15.00) μέτρα και εμβα¬ 
δόν χίλια (1000,00) τετρ. μέτρα. 2) Τα γήπεδα τα ευρισκόμενα εντός 
των ορίων του οικισμού και εκτός του εγκεκριμένου σχεδίου είναι άρτια 
αν έχουν εμβαδό δύο χιλιάδες (2.000) τετρ. μέτρα και πρόσωπο δέκα 
πέντε (15.00) μέτρα. 3) τα οικόπεδα τα ευρισκόμενα εντός του εγκεκρι¬ 
μένου σχεδίου να είναι άρτια αν έχουν εμβαδόν τριακόσια (300.00) 
τετρ. μέτρα και πρόσωπο δέκα τέσσερα (14.00) μέτρα. 

γ. Κατά παρέκκλιση της προηγούμενης παραγράφου θεωρούνται άρ¬ 
τια τα οικόπεδα τα οποία βρίσκονται εντός των ορίων του οικισμού 
όπως αυτά καθορίζονται με τις αριθμ. ΤΠ 649/16.3.88 και 
ΤΠ 469/1.3.89 αναφερόμενες αποφάσεις. 

δ. Κάλυψη ως μέγιστο πσοστό κάλυψης ορίζεται το 50% της επιφά¬ 
νειας του οικοπέδου. 

ε. Συντελεστής δόμησης: 1) Ο Σ.Δ. διαμορφώνεται κλιμακωτά όπως 
αναφέρονται στο άρθρο 5 παράγραφο 2 του παραπάνω αναφερόμενου 
διατάγματος με συνολική επιφάνεια ορόφων για κύρια και βοηθητικά 
κτίρια για όλες τις χρήσεις κτιρίων (κατοικία, εγκαταστάσεις αμιγούς 
επαγγελματικής χρήσης, αποθηκών κ.λ.π., πλην τουριστικών εγκατα¬ 
στάσεων) όχι μεγαλύτερη των τετρακοσίων (400.00) τετρ. μέτρων. 2) 
Για τις τουριστικές εγκαταστάσεις ο Δ.Σ. θα υπολογίζεται σύμφωνα με 
το άρθρο 5 του Π. Δ/τος 24.4.85 (ΦΕΚ. 293 Δ/85) όπως τροποποι¬ 
ήθηκε με το Π.Δ. 14.2.87 (ΦΕΚ. 133 Δ/87) και το Π.Δ. 25 - 4/ 


16.5.89 (ΦΕΚ. 293/89). 

_ οτ· Σύστημα δόμησης: Το κτίριο τοποθετείται ελεύθερα μέσα στο οι¬ 
κόπεδο και όπου αυτό δεν εφάπτεται με τα πλάγια και τα πίσω όρια του 
οικοπέδου θα αφήνεται απόσταση Δ όπως αυτή ορίζεται στο άρθρο 9 του 
Ν. 1577/85. 

Η ισχύς της παρούσας αρχίζει από την ημέρα δημοσίευσής της στην 
Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Ηγουμενίτσα, 6 Σεπτεμβρίου 1991 
Ο Νομάρχης 

ΧΑΡΙΛΑΟΣ ΦΡΑΓΚΟΤΛΗΣ 
--♦- 

Αριθ. 2923 ^4) 

Έγκριση τοπικού ρυμοτομικού σχεδίου στο Στόμιο Ν. Λάρισας με 
έγκριση δρόμου. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

Ι.Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 70 
αυτού. 

2. Τις διατάξεις του από 24.4.1985 Π.Δ. (ΦΕΚ 181 Δ) περί τρό¬ 
που καθορισμού ορίων οικισμών κ.λ.π., όπως τροποποιήθηκε με το 
Π.Δ. της 14.2.1987 ΦΕΚ 133 Δ. 

3. Την υπ αριθ. 5609/85/27.3.1986 απόφαση Νομάρχη περί κα¬ 
θορισμού ορίων οικισμού Στομίου και καθορισμός όρων και περιορισμών 
δόμησης των οικοπέδων αυτού. 

4. Την υπ αριθ. 25/1991 απόφαση του Κοινοτικού Συμβουλίου. 

5. Την υπ’ αριθ. 110/1991 γνωμοδότηση του Συμβουλίου Χωροτα- 
ξίας, Οικισμού και Περιβάλλοντος Νομού Λάρισας, όπως διατυπώθηκε 
στο πρακτικό της 6ης/1991 συνεδρίας. 

Επειδή με την έγκριση του προτεινόμενου δρόμου βελτιώνεται η κυ¬ 
κλοφορία στο παραλιακό τμήμα του οικισμού, αποφασίζουμε: 

Άρθρο 1. 

Εγκρίνεται τοπικό ρυμοτομικό σχέδιο του οικισμού Στομίου με την 
έγκριση δρόμου, όπως ορίζεται στο τοπογραφικό διάγραμμα που συνο¬ 
δεύει την παρούσα απόφαση. 

Άρθρο 2. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Μετά την παραπάνω δημοσίευση η απόφαση μαζί με το σχετικό τυ¬ 
πογραφικό διάγραμμα που τη συνοδεύει να αναρτηθεί στο Δημοτικό Κα¬ 
τάστημα επί ΐ5μερο για ενημέρωση. 

Λάρισα, 11 Ιουλίου 1991 
Ο Νομάρχης 

ΑΝΔΡΕΑΣ ΕΞΑΔΑΚΤΤΛΟΣ 

Αριθ. 5614 (5) 

Προσδιορισμός χρήσης τεμαχίου αγροχτήματος Ορφανίου Παγγαίου Ν. 

Καβάλας για ίδρυση Ελαιοτριβείου. 

Ο ΝΟΜΑΡΧΗΣ ΚΑΒΑΛΑΣ 
. Έχοντας υπόψη: 

1) Το Ν. 1512/1985 «Περί τροποποιήσεως χαι συμπληρώσεως πο- 
λεοδομιχών διατάξεων χαι ειδικότερα το άρθρο 3 αυτού περί καθορι¬ 
σμού χρήσεων παραχωρουμένων δημοσίων εκτάσεων. 

2) Τη γνώμη της Δ/νσης Γεωργίας Καβάλας που διατυπώνεται στο 
υπ’ αριθ. πρωτ. Γ. 5272/30.5.1991 έγγραφό της και συνοδεύεται 
από τις γνώσεις των: 

α) Κοινοτικού Συμβουλίου, β) Δ/νσεως Δασών Καβάλας, γ) Γ ραφείο 
Ε.Ο.Τ. Καβάλους, δ) Εφορείας Προϊστ. και Κλασ. Αρχ/των. 


3) Την υπ’ αριθ. ταυτάριθμη 29.7.1991 γνωμάτευση του ΤΠ και 
ΠΕ Ν. Καβάλας, αποφασίζουμε: 

'Οτι το υπό στοιχεία ΑΒΓΔΑ κοινόχρηστο τεμάχιο επιφάνειας 
4.176,65 τ.μ. αγροκτήματος Ορφανίου που ζήτησε να του παραχωρη- 
θεί ο Ασλανίδης Βασίλειος του Γεωργίου είναι ΚΑΤΑΛΛΗΛΟ για 
ίδρυση Ελαιοτριβείου. Το υπόψη τεμάχιο φαίνεται στο συνημμένο και 
θεωρημένο από τον Πρ/νο του ΤΠ και ΠΕ διάγραμμα σε κλίμακα 
1:5000. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 28 Αυγούστου .1991 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 

